LIETUVOS RESPUBLIKOS Ekonomikos ir inovacijų MINISTRAS

įSAKYMAS

DĖL LIETUVOS IR VOKIETIJOS UŽDAROSIOS AKCINĖS BENDROVĖS „TUVLITA“ PASKYRIMO ATLIKTI GABENAMŲJŲ SLĖGINIŲ ĮRENGINIŲ TECHNINIAME REGLAMENTE NUSTATYTAS ATITIKTIES VERTINIMO PROCEDŪRAS

2025 m. sausio 23 d. Nr. 4-28

Vilnius

Vadovaudamasis Lietuvos Respublikos atitikties vertinimo įstatymo 141 ir 142 straipsniais ir įgyvendindamas Lietuvos Respublikos Vyriausybės 2006 m. liepos 4 d. nutarimo Nr. 674 „Dėl Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo patvirtinimo ir Vyriausybės įgaliotų institucijų paskyrimo“ 2.2 papunktį, šiuo nutarimu patvirtinto Atitikties vertinimo įstaigos paskyrimo atlikti gaminių atitikties vertinimo procedūras ir pranešimo Europos Komisijai, Europos Sąjungos ir kitoms valstybėms (notifikavimo) tvarkos aprašo 4 ir 11 punktus, vykdydamas Gabenamųjų slėginių įrenginių techninio reglamento, patvirtinto Lietuvos Respublikos ūkio ministro 2011 m. liepos 7 d. įsakymu Nr. 4-472 „Dėl Gabenamųjų slėginių įrenginių techninio reglamento patvirtinimo“, (toliau – Gabenamųjų slėginių įrenginių techninis reglamentas) 35 punktą, atsižvelgdamas į Lietuvos ir Vokietijos uždarosios akcinės bendrovės „Tuvlita“ 2024 m. gruodžio 10 d. paraišką Nr. 168 „Dėl įgaliojimų atlikti gabenamųjų slėginių įrenginių atitikties įvertinimo procedūras ir įmonės notifikavimo“ ir Nacionalinio akreditacijos biuro 2024 m. gruodžio 9 d. išduotame akreditavimo pažymėjime Nr. LA.06.003 nurodytą Lietuvos ir Vokietijos uždarosios akcinės bendrovės „Tuvlita“ Technikos kontrolės tarnybos akreditavimo sritį:

1. Skiriu Lietuvos ir Vokietijos uždarąją akcinę bendrovę „Tuvlita“ (įmonės kodas 110584095), kuriai Europos Komisijos suteiktas identifikavimo numeris NB 2331, atlikti Gabenamųjų slėginių įrenginių techninio reglamento 3 skyriuje nustatytas šių gabenamųjų slėginių įrenginių periodiško tikrinimo, tarpinio tikrinimo ir išimtinio tikrinimo atitikties įvertinimo procedūras:

1.1. kilnojamųjų cisternų ir JT daugiaelemenčių dujų konteinerių (DDK) (ADR 6.7) bei stacionariųjų cisternų (cisterninių transporto priemonių), nuimamųjų cisternų, konteinerinių cisternų ir cisternų-nuimamųjų kėbulų, kurių korpusai pagaminti iš metalų, taip pat transporto priemonių baterijų ir daugiaelemenčių dujų konteinerių (DDK) (ADR 6.8) ir jų vožtuvų ir kitų priedų (ADR 6.2);

1.2. cisterninių vagonų, nuimamųjų cisternų, konteinerinių cisternų ir keičiamųjų cisterninių kėbulų (keičiamųjų cisterninių talpyklų), kurių korpusas pagamintas iš metalinių medžiagų, bei sekcinių vagonų ir daugiaelemenčių dujų konteinerių (DDK) ir įrangos
(RID/SMGS 6.8).

2. Nustatau, kad šis įsakymas:

2.1. galioja iki 2029 m. gruodžio 8 d.;

2.2. per vieną mėnesį nuo šio įsakymo gavimo dienos gali būti skundžiamas Lietuvos Respublikos viešojo administravimo įstatymo 14 straipsnyje nustatyta tvarka ekonomikos ir inovacijų ministrui arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai, esančiai adresu: Vilniaus g. 27, 01402 Vilnius, arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui, esančiam adresu: Žygimantų g. 2, 01102 Vilnius.

Ekonomikos ir inovacijų ministras	Lukas Savickas